Skabelon til skolebestyrelsens arbejde med principper

# BAGGRUND

Skolebestyrelsen fastsætter principper for skolens virksomhed med henblik på at give retning for skolen og kan formulere principper for alle forhold, der vedrører skolens virksomhed.

Folkeskolelovens § 44 oplister de forhold, som skolebestyrelsen som minimum skal fastsætte principper for:

* Undervisningens organisering, herunder fagenes og elevernes undervisningstimetal på hvert klassetrin, skole­ dagens længde, udbud af valgfag, specialundervisning på skolen og elevernes placering i klasser (fx i forhold til ligelig kønsfordeling).
* Skolens arbejde med elevernes udvikling i skolens faglige og sociale fællesskaber.
* Samarbejdet mellem skole og hjem, herunder principper for forældrenes ansvar i samarbejdet.
* Underretning af hjemmene om elevernes udbytte af undervisningen.
* Arbejdets fordeling mellem lærerne.
* Fællesarrangementer for eleverne i skoletiden, lejrskole­ ophold, udsendelse i praktik m.v.
* KKFO’ens virksomhed.
* Holddannelse.
* Understøttende undervisning.

Skolelederen skal sammen med sine medarbejdere have mulighed for at afgøre, hvordan principperne bedst omsæt­ tes til handling, så skolens daglige virke kan foregå sammen­ hængende, roligt og sikkert.

Skolelederen har pligt til at orientere bestyrelsen om, hvor­ dan arbejdet skrider frem.

# SÆRLIGT FOR KØBENHAVN

Børne- og Ungdomsudvalget i København har besluttet, at skolebestyrelserne desuden skal:

* Have en årlig inklusionsdrøftelse på almenskolerne
* Formulere principper for holddannelse
* Formulere principper for understøttende undervisning

Styrelsesvedtægten for skolebestyrelser i Københavns Kommune indeholder derudover en række valgfrie opgaver for skolebestyrelserne, som Børne- og Ungdomsudvalget og Borgerrepræsentationen tidligere har truffet beslutning om.

Emnerne kan ses som en mulighed for at få ekstra indflydelse dér, hvor skolebestyrelsen prioriterer det.

Skolebestyrelsen er med andre ord ikke forpligtet til at fastsætte principper for disse områder og kan til enhver tid vælge at overlade fastsættelsen af disse principper til skolens ledelse.

Der lægges op til lokal drøftelse af, hvilke principper skole­ bestyrelsen prioriterer at formulere ud over de ovenstående.

Skolebestyrelsen kan til hver en tid vælge at tage principper op både inden for og uden for de beskrevne emner.

De valgfrie opgaver kan findes i dokumenterne på følgende hjemmeside: [Skolebestyrelser i københavnske folkeskoler](https://www.kk.dk/skolebestyrelse)

# SKABELONEN

Skabelonen kan bruges som udgangspunkt for skolebestyrelsens arbejde med principper og består af spørgsmål og overvejelsespunkter, som kan bruges trin for trin, til beskrivelsen af hvert enkelt princip. Skolebestyrelsen kan finde hjælp og inspiration til arbejdet med principper her:

Vejledning til skolebestyrelsens arbejde med nye principper efter folkeskolereformen

Eksempler på principper fra Skole og Forældre

Skabelonen til principperne tager afsæt i Ivar Baks ’Håndbog for Skolebestyrelsesmedlemmer’

# PRINCIP FOR XXX

## Sammenhæng og status

Hvad har forårsaget jeres på dette princip? Det kan eksempelvis være:

* Nationalt – ny lovgivning?
* Kommunalt – nye kommunale retningslinjer/regler
* Lokalt – nyt fokusområde eller lignende på skolen? Hvad er status med tidligere arbejde med dette område på skolen?

## Principformulering: Målet med princippet

På baggrund af sammenhængen/status, hvad er så skolens vision med dette princip?

* Det er derfor visionen for X skole, at ledelse/medarbejdere/elever:
* Det er derfor visionen for X skole, at forældrene:
* Det er derfor visionen for X skole, at andre samarbejdspartnere:

## Tiltag

Hvilke tiltag, dvs. konkrete handlinger, vil skolen sætte i værk for at leve op til principformuleringen/målet, og hvilken betydning har det for forældrenes rolle?

* Det betyder, at skolens ledelse/medarbejderne/elever:
* Det betyder, at forældrene:
* Det betyder, at andre samarbejdspartnere:

## Tegn: Konkrete tegn på forandring

Hvilke konkrete tegn skal der kunne ses som skridt på vejen mod indfrielsen af målet?

* Det betyder, at vi gerne vil se følgende forandringer af kvalitativ karakter (fx gennem observationer af praksis)
* Det betyder, at vi gerne vil se følgende forandringer af kvantitativ karakter (fx gennem data for eksempelvis sygefravær, trivsel, mødedeltagelse eller lignende)

## Tilsyn og evaluering

Hvordan vil skolens ledelse/medarbejdere og skolebestyrelsen evaluere og holde tilsyn? I kan eksempelvis spørge jer selv:

* Er tegnene blevet set?
* Er målene blevet indfriet?
* Skal målene og tegnene evt. justeres?

## Økonomi

Har dette økonomiske konsekvenser for skolens virksomhed?

**Vedtaget af skolebestyrelsen XX.XX.XXXX**